****

# Apollo og Emirates inngår et strategisk samarbeid

## Til vinteren vil Apollo fly til Dubai og Sri Lanka med Emirates. Den største satsningen blir på Dubai og ytterligere fem emirater. Dermed blir Dubai en av Apollos største vinterdestinasjoner, etter Kanariøyene og Thailand.

Interessen for å kombinere opplevelser med sol og bad har ført til en økt interesse for Dubai de siste årene. Derfor gjør Apollo nå en storsatsning på reiser til De forente arabiske emirater, i samarbeid med Emirates.

* **Vårt mål er å gjøre De forente arabiske emirater til ett av våre sterkeste reisemål på vinteren. Gjennom samarbeidsavtalen med Emirates og våre hotellpartnere kan vi nå tilby pakkereiser til Dubai til samme priser som til Kanariøyene. Rimeligere luksus enn dette blir det ikke, smiler Erik Haug, administrerende direktør i Apollo Norge.**

Gjennom samarbeidet med Emirates tilbyr Apollo både nye og eksisterende kunder nye og spennende reisemål, der høy kvalitet gjennom hele reiseopplevelsen er nøkkelordet.

For det satses ikke bare på Dubai. På programmet står nå hele seks ulike emirater: Dubai, Fujairah, Abu Dhabi, Ras al Khaimah, Ajman og Sharjah. Totalt tilbyr Apollo hele 27 ulike hotell i emiratene, hvor 17 er femstjerners.

Terje Grue i Emirates Norge deler Apollos mål.

**- Partnerskapet med Apollo er svært spennende for oss i forhold til å fortsette utviklingen av Dubai som en attraktiv feriedestinasjon. Apollo er en sterk merkevare som med sin brede distribusjon i Norge gjør at vi kan nå en ny målgruppe med reisende. Dessuten er Dubai et mer solsikkert alternativ til Kanariøyene på høsten, vinteren og våren, sier Terje Grue, Norgessjef i Emirates.**

**- Alle Apollos kunder som reiser med Emirates vil oppleve den høye kvaliteten på produkt og service som Emirates er så kjent for. De reisende kan nyte topp service, førsteklasses mat og drikke, samt det prisvinnende underholdningstilbudet *ice* med over 2000 kanaler gjennom hele reisen.**